Tájékoztató az államilag támogatott háziorvostan szakképzésre történő jelentkezés módjáról és a rendszerbevételi eljárásáról Új!!

A Debreceni Egyetem háziorvostan szakmára államilag támogatott rezidens helyeket hirdet meg. 

Jelentkezés határideje: 2026. szeptember 17.

Tisztelt Jelentkező!

A régiónkban meghirdetésre került háziorvostan szakképzési rendszerbe való bekerülés módjáról az alábbiakban szeretnénk tájékoztatni Önt:
Az államilag támogatott rendszerbe való bekerülésnek továbbra is feltétele egy rendszerbevételi eljáráson való részvétel, ezért kérjük, hogy amennyiben államilag támogatott helyre jelentkezik, kövesse a következőkben leírt lépéseket. A szakképzés iránt érdeklődő orvosok a folyamatos továbbképzést kezelő OFTEX portálon használatos belépési névvel és jelszóval léphetnek be a RENY portálra. Aki nem rendelkezik OFTEX-es azonosítóval, annak a következő lépéseket kell végrehajtania:
1. Küldjön egy e-mailt az  orvos.gabriella@med.unideb.hu a következő szöveggel:
„Szeretnék pályázatot benyújtani a háziorvostan rezidens álláshelyre.
Nevem: …………………………………………………………………………………
Az orvosi egyetem neve, ahol tanulmányaimat végeztem/végzem: …………………
Végzés éve: ……………………………” 
2. Fenti e-mailre válaszként egy ellenőrző kódot fog kapni. (Amennyiben három napon belül a kód nem érkezik meg az e-mail címére, szíveskedjen az 52/258-035 telefonszámon jelezni.) 
3. Az ellenőrző kód birtokában regisztrálja magát a www.reny.hu felületen a regisztráció/orvostanhallgató menüpontban. Belépési nevét saját maga adhatja meg. Sikeres regisztráció esetén e-mailben fogja megkapni a belépéshez szükséges jelszavát.

4. Kérjük lépjen be a belépési névvel és jelszóval a www.reny.hu felületre. Válassza a „Szakképzés előtt” menüpontot. 
a. A „Profilom” alpontban nyissa meg a „Személyes adatok” fület, és töltse ki a kért adatokkal.
b. Az „Irat” fülön töltse fel (szkennelve, ne fotózva!) az alábbi dokumentumokat: 
· személyi igazolvány
· kitöltött jelentkezési lap (a jelentkezési lap a mellékletben található)
· nyelvvizsga bizonyítványok (minden bizonyítványát külön)
· orvosi/fogorvosi diploma (ha már van)
· önéletrajz
· Diploma melléklet vagy hitelesített index másolat (Tanulmányi Osztály adja ki)
· többletpontra jogosító tevékenységek igazolása
c. Amennyiben szakképzésben vesz részt, vagy vett már részt, töltse ki a „Megkezdett szakképzések” fület is. 
5. A „Szakképzés előtt” menüpontból válassza a „Keretszámok” alpontot. Klikkeljen a Debreceni Egyetem ÁOK DH Szak-és Továbbképzési Központra. A bal oldali menüben klikkeljen a „Jelentkezés”-re.
A lenyíló menüből válassza ki a háziorvostan szakirányt. 
Kattintson az „Adatok tárolása” gombra.
A határidőn túl benyújtott jelentkezést nem áll módunkban elfogadni. Felhívjuk szíves figyelmét, hogy ez a jelentkezés csak a DE szakképzésére való jelentkezésre szolgál, amennyiben más felsőoktatási intézménybe kíván jelentkezni, úgy keresse meg az illetékes egyetem Szak- és Továbbképzési Központját, illetve honlapját.
A Jelentkezési lapnak tartalmaznia kell a Rendszerbevételi Eljárást lebonyolító Bizottság számára a hozott- és többletpontok számát, amelyet kérjük, hogy gondosan számoljon ki és írjon be. 
A rendszerbevételi interjú időpontja: 2026. szeptember 23. 09:00 óra
A rendszerbevételi interjú helye: DE ÁOK Családorvosi és Foglalkozás-egészségügyi Tanszék, Könyvtár

Kérjük, hogy a szakmai interjúra hozza magával személyi igazolványát. 
Amennyiben a jelentkezési lap kitöltésével, a portál használatával, illetve a rendszerbevételi eljárással kapcsolatban kérdések merülnek fel Önben kérjük, keresse DE ÁOH DH Szak- és Továbbképzési Központját az alábbi elérhetőségeken: e-mail: orvos.gabriella@med.unideb.hu telefonszám: 52/258-035. 
Amennyiben nem Egyetemünkre kíván jelentkezni, kérjük, hogy keresse fel az adott régió felsőoktatási intézményének Szak- és Továbbképzési Központját.
Szakképzéséhez sok sikert kívánunk!


Debrecen, 2026. 09.03. 

